Roraima (tepui)
Roraima (engleski: Mount Roraima; španjolski: Monte Roraima ; portugalski: Monte Roraima ), znana i kao Tepuy Roraima i Cerro Roraima, najviši je tepui plato u sklopu lanca Sierra de Pacaraima u Južnoj Americi. Plato je prvi put opisan još 1595. godine od strane britanskog istraživača Sir Waltera Raleigha tokom njegove ekspedicije. Vrh platoa, površine 31 km, okružen je, sa svih strana, uzvisinama visine 400 metara. Roraima također služi kao trostruka prirodna granica između Venezuele (85%), Brazila (10%) i Gvajane (5%). 

Roraima se nalazi u sklopu Gvajanskog štita u jugoistočnom dijelu NP Canaima i predstavlja najviši vrh Gvajanske visoravni. Planine u sklopu ovog nacionalnog parka smatraju se nekima od najstarijih geoloških formacija na Zemlji, a stare su oko dvije milijarde godine, iz perioda prekambrija. 

Najviši vrh Gvajane i najviši vrh brazilske savezne države Roraime nalaze se na ovom platou, mada i Brazil i Venezuela imaju više vrhove na drugim lokacijama. Najviši vrh platoa, El Maverick, nalazi se na jugu i u cijelosti pripada Venezueli.

Visoravni
Planine u Gvajani
Planine u Brazilu
Planine u Venezueli